|  |
| --- |
| **DOKUMENT ZA INTERNETSKO SAVJETOVANJE** **O NACRTU OPĆEG AKTA** |
| **Nacrt** **Analize stanja sustava civilne zaštite na području Općine Kraljevec na Sutli za 2017. g.** |
| **OPĆINA KRALJEVEC NA SUTLI** |
| **Početak savjetovanja** **23. listopada 2018.** | **Završetak savjetovanja** **7. studenoga 2018.** |

RAZLOG DONOŠENJA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem Zakona o sustavu civilne zaštite („Narodne novine“ 82/15) jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Na temelju članka 17. stavka 1. alineja 1. Zakona o sustavu civilne zaštite („Narodne novine“ 82/15) predstavnička tijela jedinica lokalne i područne (regionalne) samouprave na prijedlog izvršnog tijela dužna su usvojiti godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pozivamo predstavnike zainteresirane javnosti da najkasnije **do 7. studenoga 2018.** godine dostave svoje komentare na Nacrt Analize stanja sustava civilne zaštite na području Općine Kraljevec na Sutli za 2017. godinu, putem OBRASCA za savjetovanja na e-mail: opcina.kraljevec.ns@kraljevecnasutli.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Kraljevec na Sutli te priloženi uz prijedlog akta o kojem će raspravljati Općinsko vijeće Općine Kraljevec na Sutli.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Analize.